ຕາມຂໍ້ຕົກລົງການຮ່ວມມືກ່ຽວກັບວຽກງານສາສະໜາລະຫວ່າງລັດຖະບານ 2 ປະເທດ ຫວຽດນາມ -ລາວ, ວັນທີ 11 ຕຸລາ, ຢູ່ນະຄອນ ເຫ້ວ, ຄະນະສາສະໜາ ລັດຖະບານ ຫວຽດນາມ ແລະ ແນວລາວສ້າງຊາດ ໄດ້ສົມທົບກັນຈັດຕັ້ງກອງປະຊຸມແລກປ່ຽນບົດຮຽນກ່ຽວກັບວຽກງານສາສະໜາຄັ້ງທີ 7.
ກອງປະຊຸມວຽກງານສາສະໜາລະຫວ່າງລັດຖະບານ 2 ປະເທດ ຫວຽດນາມ -ລາວ
ກອງປະຊຸມໄດ້ສຸມໃສ່ແລກປ່ຽນບາງເນື້ອໃນຕົ້ນຕໍຄື: ສະພາບການສາສະໜາໃນທ່າອ່ຽງໂລກາພິວັດປະຈຸບັນໃນທົ່ວໂລກ ແລະ ຢູ່ ຫວຽດນາມ; ທັດສະນະ, ແຜນນະໂຍບາຍ, ນະໂຍບາຍຂອງພັກ ແລະ ລັດ ສສ ຫວຽດນາມ ສຳລັບສາສະໜາ; ບາງສາສະໜາມີຢູ່ທັງ 2 ປະເທດ ແລະ ພ້ອມກັນແລກປ່ຽນບັນດາບົດຮຽນໃນວຽກງານຄຸ້ມຄອງລັດສຳລັບການເຄື່ອນໄຫວສາສະໜາຂອງ ຫວຽດນາມ ແລະ ລາວ. ກອງປະຊຸມແມ່ນໂອກາດເພື່ອໃຫ້ບັນດາພະນັກງານເຮັດວຽກສາສະໜາຂອງ 2 ປະເທດພ້ອມກັນແບ່ງປັນວິບົດຮຽນ ແລະ ປະສົບການຕົວຈິງໃນວຽກງານສາສະໜາຂອງແຕ່ລະປະເທດ; ຜ່ານນັ້ນຍົກສູງກຳລັງຄວາມສາມາດໃນການຄຸ້ມຄອງ ແລະ ເພີ່ມທະວີປະສິດທິຜົນໃນຂົງເຂດນີ້, ປະກອບສ່ວນສຳຄັນເຂົ້າໃນການຮັກສາສະຖຽນລະພາບທາງສັງຄົມ, ການສ້າງສາ ແລະ ພັດທະນາຂອງ 2 ປະເທດ.
(ແຫຼ່ງຄັດຈາກ VOV)